钦定古今图书集成/理学汇编/学行典/第234卷 > 杨匡
## 钦定古今图书集成/理学汇编/学行典/第234卷 > 杨匡

按《后汉书杜乔传》：“乔死狱中，妻子归故郡，与李固俱
暴尸于城北，家属故人莫敢视者。乔故掾陈留杨匡，
闻之号泣，星行到洛阳，乃著故赤帻，托为夏门亭吏，
守卫尸丧，驱护蝇虫，积十二日。都官从事执之以闻，
太后义而不罪。匡于是带铁锧诣阙上书，并乞李、杜
二公骸骨。太后许之，成礼殡殓，送乔丧还家，葬送行”
服，隐匿不仕。匡初好学，常在外黄大泽教授门徒。补
蕲长，政有异绩，迁平原令。时国相徐曾，中常侍璜之
兄也，匡耻与接事，托疾《牧豕》云。